ΓΡΑΠΤΗ ΕΡΩΤΗΣΗ P-2669/00

υποβολή: Carlos Coelho (PPE-DE) προς την Επιτροπή

(25 Ιουλίου 2000)

Θέμα: Καθυστέρηση χρηματοδοτήσεων (Πιλοτικά σχέδια Alzheimer)

Ο ερωτών πληροφορήθηκε ότι το 1999 εγκρίθηκε τροπολογία στον προϋπολογισμό με την οποία εγγράφονται 2,5 εκατ. ευρώ στη θέση του προϋπολογισμού πιλοτικά σχέδια που στοχεύουν στη βελτίωση της διαβίωσης των ατόμων που πάσχουν από ασθένειες εκφυλιστικές του νευρικού συστήματος, όπως η νόσος του Alzheimer και άλλες συναφείς, καθώς και των προσώπων που τους παρέχουν μη επαγγελματική βοήθεια.

Παρά το γεγονός αυτό, η Επιτροπή δεν έχει ακόμη δημοσιεύσει καμία σχετική πρόσκληση για τηνποβολήποψηφιοτήτων. Με βάση τις πληροφορίες που προέρχονται από την οργάνωση Alzheimer Europa, φαίνεται πως η Επιτροπή σκοπεύει να προβεί σε μεταφορά των πιστώσεων που έχουν εγγραφεί για τηνλοποίηση των πιλοτικών σχεδίων που αφορούν τη νόσο του Alzheimer στον γενικό προϋπολογισμό που προορίζεται για δράσεις προώθησης τηςγείας" το γεγονός αυτό θα προκαλέσει σοβαρές δυσκολίες στην επιβίωση διαφόρων ευρωπαϊκών οργανώσεων που ασκούν δραστηριότηταπέρ των 4,8 εκατ. προσώπων στην Ευρωπαϊκή Ένωση που πάσχουν από την ασθένεια.

Έχονταςπόψη τα προαναφερθέντα, θα μπορούσε άραγε η Επιτροπή:

1. Να αναφέρει ποια είναι η αιτία αυτής της καθυστέρησης; Λόγω της καθυστέρησης αυτής ελήφθη όντως η απόφαση μεταφοράς του εν λόγω ποσού στη γραμμή του προϋπολογισμού που αφορά γενικά την προώθηση τηςγείας;

2. Να παράσχει στον ερωτώντα έκθεση με θέμα τα προγράμματα αυτής ή άλλων αντίστοιχων ενώσεων στις οποίες εγκρίθηκε αλλά δεν καταβλήθηκε η χρηματοδότηση;

Απάντηση του κ. Byrne εξ ονόματος της Επιτροπής

(10 Οκτωβρίου 2000)

Το αξιότιμο μέλος του Κοινοβουλίου καλείται να ανατρέξει στην απάντηση που έδωσε η Επιτροπή στη γραπτή ερώτηση E-2402/00 του κ. Staes σχετικά με τη χρήση των 2,5 εκατ. που προβλέπονται στον προϋπολογισμό.

1. Το κονδύλιο του προϋπολογισμού B3-4307, το οποίο ψηφίστηκε τον Αύγουστο του 1999, μετά τη διοργανική συμφωνία της 6ης Μαΐου 1999, παραβαίνει τις διατάξεις της συμφωνίας αυτής και συγκεκριμένα το άρθρο 37. Μάλιστα, η Επιτροπή έχει εξηγήσει τους λόγους για τους οποίους δεν μπορεί να εκτελέσει αυτό το κονδύλιο (επιστολή της 11ης Ιουλίου 2000 από τον αρμόδιο για τον προϋπολογισμό επίτροπο προς τον κ. Wynn, πρόεδρο της επιτροπής προϋπολογισμών του Κοινοβουλίου). Για τους λόγους αυτούς η Επιτροπή δεν είναι σε θέση να εκτελέσει το συγκεκριμένο κονδύλιο και δεν σκοπεύει να προβεί σε μεταφορά των πιστώσεων.

Εξάλλου η Επιτροπή έχει διευκρινίσει ότι δεν διαθέτει μέσα στο πλαίσιο της Γενικής Διεύθυνσης Υγείας και Προστασίας των Καταναλωτών τους διοικητικούς πόρους για τη διαχείριση αυτού του κονδυλίου. Σύμφωνα με τις δεσμεύσεις τις Επιτροπής για εναρμόνιση των ανθρώπινων πόρων με τις δραστηριότητες, γιαγιή χρηματοοικονομική διαχείριση και για τις προτεραιότητες στην πολιτική και με δεδομένο τον περιορισμένο αριθμό προσωπικού στηνπηρεσία αυτή, η Επιτροπή θα προτείνει να αυξηθεί το ανθρώπινο δυναμικό στη συνέχεια της διαδικασίας αξιολόγησης από ομολόγους. Η Επιτροπή εκφράζει την ελπίδα ότι το αξιότιμο μέλος του Κοινοβουλίου καθώς και οι συνάδελφοί του στο Κοινοβούλιο θαποστηρίξουν τις απαιτήσεις σε προσωπικό της Γενικής Διεύθυνσης Υγείας και Προστασίας των Καταναλωτών που τίθενται μέσα στο πλαίσιο αυτής της διαδικασίας.

Είναι ίσως δυνατόν, ενέργειες που αφορούν συγκεκριμένες παρεμβάσεις για τηνγεία, όπως είναι η νόσος του Αλτσχάιμερ, με βάση τη μέχρι τώρα εμπειρία, να πραγματοποιηθούν σύμφωνα με τη νέα στρατηγική για τη δημόσιαγεία μετά την έγκρισή της από το Κοινοβούλιο και το Συμβούλιο. Όσον αφορά την έρευνα που συνδέεται με τη νόσο του Αλτσχάιμερ,πάρχουν επίσης δυνατότητες χρηματοδότησης από το 5ο πρόγραμμα πλαίσιο της Γενικής Διεύθυνσης Έρευνας.

Ασφαλώς, η συνεργασία για την αντιμετώπιση της νόσου του Αλτσχάιμερ και των σχετικών προβλημάτων αποτελεί σημαντικό στοιχείο στην κοινή μας προσπάθεια για την προετοιμασία και την εφαρμογή μιας νέας στρατηγικής για τη δημόσιαγεία και η Επιτροπή θα ενθαρρύνει τους εκπροσώπους των οργανισμών που ασχολούνται με τις νευροεκφυλιστικές νόσους να συνεργαστούν στενά με τιςπηρεσίες της.

2. Κατά τα έτη 1996, 1997 και 1998ποβλήθηκαν 56 σχέδια τα οποία αφορούσαν τη νόσο του Αλτσχάιμερ από την οργάνωση Alzheimer Europe και άλλες παρόμοιες οργανώσεις, τα οποία επελέγησαν για χρηματοδότηση. Οι δεσμεύσεις του προϋπολογισμού και οι αρχικές πληρωμές έχουν γίνει για όλα. Επίσης, έχουν πραγματοποιηθεί οι τελικές πληρωμές για το 80 % περίπου αυτών των σχεδίων. Για ταπόλοιπα, είτε δεν έχουνποβληθεί ακόμη οι τελικές εκθέσεις και τα δημοσιονομικά δελτία είτε βρίσκονται στο στάδιο της επεξεργασίας ή έχουν ζητηθεί συμπληρωματικές πληροφορίες από τους δικαιούχους.